
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 186
                                                         din 27 septembrie 2018
             privind aprobarea rectificării bugetului general al unității administrativ - teritoriale pe anul 2018

    
Consiliul Local al Municipiului Sighişoara, întrunit în ședință ordinară, 
            Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 26.843/20.09.2018, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;   

           Având în vedere Decizia cu nr. 21.232/12.09.2018 a Șefului Administrației Județene a Finanțelor Publice Mureș, prin care, se aprobă redistribuirea între unitățile administrativ - teritoriale din județul Mureș, a sumelor defalcate din T.V.A., pentru finanțarea cheltuielilor descentralizate la nivelul comunelor, orașelor și municipiilor, partea destinată finanțării drepturilor stabilite de Legea nr. 248/2015 privind plata stimulentelor educaționale acordate copiilor provenind din familii defavorizate în scopul stimulării participării în învățământul preșcolar, pentru anul 2018, conform anexei nr. 7, care face parte integrantă din această decizie, precum și pentru repartizarea și redistribuirea între unitățile administrativ - teritoriale din județul Mureș, a sumelor defalcate din taxa pe valoarea adăugată, partea destinată finanțării drepturilor copiilor/elevilor/tinerilor cu cerințe educaționale speciale integrați în învățământul de masă, potrivit prevederilor art. 51 alin. (2) din Legea nr. 1/2011, pentru anul 2018, conform anexei nr. 8, care face parte integrantă din această decizie;

Ținând cont de sumele alocate din impozitul pe venit și din sume defalcate din taxa pe valoarea adăugată pe unități administrativ - teritoriale, potrivit anexei nr. 6 din O.U.G nr. 78/2018 cu privire la rectificarea bugetului de stat pe anul 2018;

Văzând adresa înregistrată la Municipiul Sighișoara cu nr. 13587/11.05.2018, primită de la Ministerul Culturii și Identității Naționale, prin care ni se comunica că au fost aprobate proiecte culturale astfel :

· Monumentul Eroilor Sighișoara               -  50.359,88 lei;
Văzând și prevederile Legii nr. 52/2003 privind transparența decizională în administrația publică, republicată, cu precădere cele ale art. 7 alin. (13);
Ținând cont de prevederile Legii nr. 2/2018, Legea bugetului de Stat pe anul 2018, de cele ale Legii nr. 273/2006 privind finanțele publice locale, cu modificările și completările ulterioare, precum și de cele ale O.U.G nr. 78/2018 cu privire la rectificarea bugetului de stat pe anul 2018;
Având în vedere Raportul de specialitate cu nr. 26.841/20.09.2018 al Biroului Buget, Contabilitate, Salarizare, prin care se justifică necesitatea rectificării bugetului general al unității administrativ - teritoriale pe anul 2018, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate ; 

În baza art. 36 (2) lit. “b”, (4) lit. “a”, art. 45 (2) lit. ”a” și a art 115 (1) lit. “ b” din Legea nr. 215/2001, Legea administraţiei publice locale, republicată, cu modificările și completările ulterioare,

      H O T Ă R Ă Ş T E:
            Art. 1. Se aprobă rectificarea bugetului general al unității administrativ - teritoriale pe anul 2018, conform anexei nr. 1, care face parte integrantă din prezenta hotărâre.

Art. 2. Se aprobă detalierea privind cheltuielile pe articole şi alineate pentru capitolele de cheltuieli finanţate din toate bugetele.

Art. 3. Se aprobă lista de investiţii, conform anexei nr. 2, care face parte integrantă din prezenta hotărâre.  

Art. 4. Se aprobă utilizarea sumei de 22.207.000 lei din excedentul bugetului local al anului  precedent astfel :

-suma de 10.664.000 lei pentru finanțarea cheltuielilor secțiunii de funcționare;

-suma de 11.543.000 lei pentru finanțarea cheltuielilor secțiunii de dezvoltare.

Art. 5. Se aprobă bugetul de venituri proprii și subvenții, conform anexei nr. 3, care face parte integrantă din prezenta hotărâre.

Art. 6. Se aprobă lista de investiţii, conform anexei nr. 4, care face parte integrantă din prezenta hotărâre.


Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Biroul Buget, Contabilitate, Salarizare – Direcția Economică și serviciile de specialitate din cadrul Municipiului Sighișoara.

Art. 8. Prin grija d-nei Bizo Anca, Secretar al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro
PREŞEDINTE DE ŞEDINŢĂ,

  

     Ștefănesu Constantin                    
                                                                                                    Contrasemnează/Avizat pentru legalitate

                          SECRETAR,



                            Bizo Anca
(Prezenta s-a adoptat cu 13 voturi ”pentru” și 5 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  2 ex. Biroul Buget, Contabilitate, Salarizare – Direcția Economică.  
  8 ex.
  B.A. 
